Udenlandske lastbilchauffører overholder ikke hviletidsreglerne, når de besøger Nordjylland. Nu kræver virksomhederne og politikerne mere socialt ansvar.

Så sent som i denne weekend, holdt minimun en lastbilchauffør ulovligt hvile på en rasteplads ved Hjørring. På siden af lastbilen stod Fibertex Personal Cares logo. - Det er uheldigt. Men det er ikke sikkert, den har kørt med vores produkter. Ligegyldigt hvad vil vi dog undersøge sagen nærmere, siger adm. direktør hos Fibertex, Mikael Staal Axelsen, til TV2/Nord. Generelt gør virksomhederne meget for at opretholde reglerne, men hos Fibertex erkender direktøren, at man ikke kan kontrollere alt. - Vi har tiltro til de speditører vi vælger og vi undersøger dem årligt, siger Mikael Staal Axelsen. Hos Fynbo Foods er holdningen dog en anden. - Alle virksomheder har et social ansvar. Vi har skiftet speditør flere gange og skærpet kravene for at sikre kvaliteten, siger adm. direktør Richard Fynbo, til TV2/Nord. Også politiker Kim Christiansen mener, virksomhederne bør tage mere ansvar. - Virksomhederne har et socialt ansvar, men de tænker ofte mere i penge, siger Kim Christiansen (DF), transportordfører.